**záznam O poučení o povinnosti mlčAnlivosti fyzickej osoby, ktorá príde do styku s osobnými údajmi**

*vypracovaný v zmysle ust. § 79 zákona č. 18/2018 Z.z. o ochrane osobných údajov v platnom znení (ďalej len ako „****Záznam****“)*

**Slovenská olympijská marketingová, a.s.**

Sídlo: Kukučínova 26, 831 03 Bratislava, Slovenská republika,

IČO: 35 801 549

Právna forma: akciová spoločnosť

Zapísaná: v Obchodnom registri Okresného súdu Bratislava I, oddiel: Sa, vložka číslo: 2611/B

(ďalej len „Spoločnosť“ alebo „Prevádzkovateľ“)

a

**Titul, Meno a Priezvisko: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Trvalé bydlisko: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pracovné zaradenie: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Email: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ďalej len „Zamestnanec“ alebo „Príjemca“)

SPOLOČNOSŤ TÝMTO PÍSOMNE POSKYTUJE POUČENIE FYZICKEJ OSOBY, KTORÁ PRÍDE DO STYKU S OSOBNÝMI ÚDAJMI V SPOLOČNOSTI V NASLEDOVNOM ROZSAHU:

1. Príjemca je povinný zachovávať mlčanlivosť o všetkých osobných údajoch, s ktorými príde do styku u prevádzkovateľa informačného systému alebo jeho sprostredkovateľa. Tie nesmie využiť ani pre osobnú potrebu a bez súhlasu prevádzkovateľa informačného systému ich nesmie zverejniť a nikomu poskytnúť ani sprístupniť. Povinnosť mlčanlivosti trvá aj po zániku funkcie, zmluvného vzťahu, skončení jej pracovného pomeru, obdobného pracovného vzťahu.
2. Povinnosť mlčanlivosti neplatí, ak je to nevyhnutné na plnenie úloh orgánov činných v trestnom konaní a vo vzťahu k Úradu pre ochranu osobných údajov pri plnení jeho úloh. Tým nie sú dotknuté ustanovenia o mlčanlivosti podľa osobitných predpisov.[[1]](#footnote-1)
3. Porušením povinnosti mlčanlivosti môže Príjemca naplniť skutkovú podstatu správnych deliktov podľa článku 83 ods. 4 písm. a) a článku 84 ods. 5 GDPR, za ktoré zodpovedá objektívne Spoločnosť. Prevádzkovateľ si v závislosti od miery zavinenia a zodpovednosti za uloženie sankcie (správnej pokuty) v dôsledku porušenia povinností alebo zneužitia oprávnení Príjemcu môže nárokovať od Príjemcu regresnú náhradu škody spôsobenú v dôsledku uloženia pokuty a/alebo iného nápravného opatrenia zo strany príslušného dozorného orgánu.
4. Príjemca môže v súvislosti s protiprávnym nakladaním s osobnými údajmi, či porušením povinnosti mlčanlivosti čeliť aj vzniku trestnej zodpovednosti za prípadné naplnenie obligatórnych znakov skutkových podstát trestných činov, a to najmä podľa § 247 (Neoprávnený prístup do počítačového systému), § 247a (Neoprávnený zásah do počítačového programu), § 247b (Neoprávnený zásah do počítačového údaja), § 247c (Neoprávnené zachytávanie počítačových údajov), § 247d (Výroba a držba prístupového zariadenia, hesla do počítačového systému alebo iných údajov), § 264 (Ohrozenie obchodného, bankového, poštového, telekomunikačného a daňového tajomstva), § 265 (Zneužívanie informácií v obchodnom styku), § 360a ods. 1 písm. d) (Nebezpečné prenasledovanie) a § 374 (Neoprávnené nakladanie s osobnými údajmi) osobitnej časti zákona č.  300/2005 Z.z. Trestný zákon v znení neskorších predpisov.
5. Porušenie, nerešpektovanie alebo obchádzanie konkrétnych bezpečnostných opatrení prijatých Spoločnosťou môže byť na strane Príjemcu osobných údajov v pracovnom pomere k Prevádzkovateľovi právne kvalifikované ako porušenie pracovnej disciplíny alebo závažné porušenie pracovnej disciplíny, ak v dôsledku tohto konania Príjemcu vzniklo vysoké riziko pre práva a slobody dotknutých osôb, alebo vznikla dotknutej osobe akákoľvek vážnejšia majetková či nemajetková ujma, alebo, ak išlo o závažné porušenie pracovnej disciplíny podľa interne záväzných predpisov Prevádzkovateľa.
6. V prípade, ak Príjemca spôsobí Prevádzkovateľovi škodu, Prevádzkovateľ má právo na náhradu spôsobenej škody.

Príjemca vlastnoručným podpisom tohto záznamu potvrdzuje, že bol Poučený o svojej povinnosti dodržiavať záväzok mlčnlivosti a je si plne vedomý dôsledkov spojených s porušením tohto záväzku, na znak čoho ho nižšie podpisuje:

|  |  |
| --- | --- |
| **prevádzkovateľ** | **Príjemca** |
| V Bratislave, Slovenská republikaDňa:  | V Bratislave, Slovenská republikaDňa:  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Slovenská olympijská marketingová, a.s.** Gábor Asványi predseda predstavenstva | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

1. Napríklad zákon Národnej rady Slovenskej republiky č. 566/1992 Zb. o Národnej banke Slovenska v znení neskorších predpisov, zákon Národnej rady Slovenskej republiky č. 46/1993 Z. z. v znení neskorších predpisov, zákon Národnej rady Slovenskej republiky č. 171/1993 Z. z. v znení neskorších predpisov, zákon č. 215/2004 Z. z. v znení neskorších predpisov, zákon č. 563/2009 Z. z. o dani z motorových vozidiel a o zmene a doplnení niektorých zákonov v znení neskorších predpisov, zákon č. 307/2014 Z. z. o niektorých opatreniach súvisiacich s oznamovaním protispoločenskej činnosti a o zmene a doplnení niektorých zákonov v znení neskorších predpisov. [↑](#footnote-ref-1)